Document ID: /fineweb-2-swissfilter-quality_10-filterrobots/filtered/02689.jsonl.gz/16

Sticle de apă fără etichete, pe rafturile supermarket-urilor elvețiene
Producatorul de băuturi Valser este prima companie din Elveția ce renunță la clasicele etichete de pe sticle.
Potrivit declarațiilor reprezentanților companiei, se vor pune în vânzare sticle de apă fără etichetă pentru a produce mai putine deșeuri iar produsul să fie reciclat mai ușor.
Vor fi disponibile pe rafturi versiunile “Tingling”, “Still” și “Still Calcium & Magnesium” în sticle de 750 ml. Momentan acestea se vor comercializa în Valser Service, Qwell Express și anumite supermarketuri.
Conform reprezentanților companiei, sticla este fabricată 100% din PET reciclabil iar codul de bare o să fie imprimat pe capacul sticlei.
Această acțiune este un pas înainte pentru mediul înconjurător. În primul rand, se reduce consumul de energie pentru că nu mai este nevoie de imprimarea etichetei. Un alt aspect important este că în procesul de reciclare etichetele sunt înlăturate și arse. Renunțarea la acestea ar salva resurse valoroase.
Nicoleta Aspritoiu